भरतपुर
भरतपुर के आसपास घूमना तब तक अधूरा है जब तक डीग किला नहीं देख लिया जाता। राजा सूरजमल ने इस किले का निर्माण कुछ ऊँचाई पर करवाया था। किले का मुख्य आकर्षण यहाँ की घड़ी मिनार है, जहाँ से न केवल पूरे महल को देखा जा सकता है बल्कि नीचे शहरों का नजारा भी लिया जा सकता है। इसके ऊपर एक बंदूक रखी है जो आगरा किले से यहाँ लायी गयी थी। खाई, ऊँची दीवारों और द्वारों से घिरे इस किले के अवशेष मात्र ही देखे जा सकते हैं।
श्री हिन्दी साहित्य समिति, भरतपुर
भारतवर्ष के इतिहास में भरतपुर का नाम महाराजा सूरजमल एवं महाराजा जवाहर सिंह जैसे दुर्जेय वीरो के लिए ही नही अपितु सोमनाथ एवं सूदन जैसे उच्चकोटि के कवियों के लिए भी चिरचर्चित रहा है। भरतपुर का दुर्जेय दुर्ग, जहाँ पर लार्डलेक की सेना को चार बार पराजय का मुख देखना पड़ा, अजेय लोहागढ़ के नाम से सुविख्यात है। अंग्रेजों के साथ भीषण युद्ध में अपनी अप्रतिम वीरता प्रदर्शित करने के कारण ही भरतपुर में यह उक्ति विख्यात हो गई –